paragraph_text: World of Warcraft: The Burning Crusade je prvi dodatak (ekspanzija) za MMORPG igru World of Warcraft. Pušten je u prodaju 15. siječnja 2007. godine u ponoć u Europi i Sjevernoj Americi i u prva 24 sata ostvario je prodaju od 2.4 milijuna primjeraka, čime je ovaj dodatak postao najbrže prodavanom igrom za osobna računala<ref> do tada. 17. siječnja 2007. godine pušten je u prodaju u Australiji i Novome Zelandu. Ukupno je prodano cca 3.53 milijuna primjeraka u prvih mjesec dana od izlaska, uključujući 1.9 milijuna u Sjevernoj Americi, preko 100 000 u Australiji i skoro 1.6 milijuna u Europi. Također je pušten u prodaju u Singapuru, Tajlandu i Maleziji. Kasnije je puštena u prodaju u sljedećim zemljama: Južna Koreja (1. veljače 2007.), Tajvan, Hong-Kong, Macau (30. travnja 2007.). (Važnije promjene u odnosu na original su: novi kontinent Outland, dvije nove rase Blood Elves (Horda) i Draenei (Saveznici, eng. Alliance), nova profesija jewelcrafting, novi battleground pod nazivom Eye of the Storm, leteći mount i maksimalni level 70.